**Doložka vybraných vplyvov**

|  |  |
| --- | --- |
| **1.  Základné údaje** | |
| **Názov materiálu** | |
| Návrh zákona, ktorým sa dopĺňa zákon č. 309/2009 Z. z. o podpore obnoviteľných zdrojov energie a vysoko účinnej kombinovanej výroby a o zmene a doplnení niektorých zákonov v znení neskorších predpisov | |
| **Predkladateľ (a spolupredkladateľ)** | |
| Ministerstvo hospodárstva Slovenskej republiky  (Ministerstvo financií Slovenskej republiky) | |
| **Charakter predkladaného materiálu** |   Materiál nelegislatívnej povahy |
|   Materiál legislatívnej povahy |
|   Transpozícia práva EÚ |
|  | |
| **Termín začiatku a ukončenia PPK** | február 2021 |
| **Predpokladaný termín predloženia na MPK\*** | február 2021 |
| **Predpokladaný termín predloženia na Rokovanie vlády   SR\*** | apríl 2021 |

|  |
| --- |
| **2.  Definícia problému** |
| Existujúci systém podpory elektriny z obnoviteľných zdrojov energie ustanovený v roku 2009 nastavuje garanciu výkupných cien na obdobie 15 rokov. Náklady na podporu sú premietnuté do regulovanej zložky ceny elektriny - tarify za prevádzkovanie sústavy (TPS). Pri poklese spotreby elektriny spôsobené spomalením ekonomiky z dôvodu COVID-19 rastie riziko zvyšovania TPS. Životnosť zariadení vyrábajúcich elektrinu presahuje obdobie podpory, čo umožňuje ich prevádzku na dlhšie obdobie ako je obdobie podpory za súčasného zníženia garantovanej výkupnej ceny. |
| **3.  Ciele a výsledný stav** |
| Cieľom je vytvoriť podmienky na predĺženie podpory za súčasného zníženia garantovanej výkupnej ceny. Zámerom je dosiahnuť výsledný stav, kedy aj napriek nepriaznivým vplyvom vyplývajúcich z minulého obdobia regulácie a súčasnej epidemiologickej situácie sa nebude musieť zvyšovať TPS. To bude mať pozitívny dosah na konkurencieschopnosť podnikov v porovnaní s existujúcim stavom. |
| **4.  Dotknuté subjekty** |
| Existujúci výrobcovia elektriny z OZE, všetky podnikateľské subjekty, ktoré spotrebúvajú elektrinu, zúčtovateľ podpory - OKTE a Úrad pre reguláciu sieťových odvetví. |
| **5.  Alternatívne riešenia** |
| Boli posudzované alternatívne možnosti: neriešiť predĺženie podpory a predĺžiť podporu na iné obdobie (10 rokov). V prípade neriešenia predĺženia podpory by nedošlo zníženiu ročného objemu nákladov na podporu v období 2021-2025 a tým ani k splneniu úlohy z uznesenia vlády SR 802/2020. Bolo zvažované aj riešenie predĺženia podpory o 10 rokov, ale po analýze dĺžky podporného obdobia v členských štátoch EÚ sa javí celkový čas podpory po predĺžení 25 rokov neštandardný, keďže doba podpory vo väčšine krajín EÚ je najviac 20 rokov. |
| **6.  Vykonávacie predpisy** |
| Predpokladá sa prijatie/zmena vykonávacích predpisov?                            Áno              Nie  V súvislosti s navrhovanými zmenami bude potrebné, aby Úrad pre reguláciu sieťových odvetví vydal všeobecne záväzný vykonávací právny predpis, ktorým upraví spôsob zníženia výkupnej ceny. |
| **7.  Transpozícia práva EÚ** |
| Právna úprava nejde nad rámec minimálnych požiadaviek EÚ. |
| **8.  Preskúmanie účelnosti\*\*** |
|  |

\* vyplniť iba v prípade, ak materiál nie je zahrnutý do Plánu práce vlády Slovenskej republiky alebo Plánu legislatívnych úloh vlády Slovenskej republiky.

\*\* nepovinné

|  |  |  |  |
| --- | --- | --- | --- |
| **9.   Vplyvy navrhovaného materiálu** | | | |
| **Vplyvy na rozpočet verejnej správy**     z toho rozpočtovo zabezpečené vplyvy |      Pozitívne | Žiadne |    Negatívne |
|      Áno |      Nie |  Čiastočne |
| **Vplyvy na podnikateľské prostredie**     z toho vplyvy na MSP |      Pozitívne |     Žiadne |    Negatívne |
|      Pozitívne |    Žiadne |    Negatívne |
| **Sociálne vplyvy** |      Pozitívne |      Žiadne |    Negatívne |
| **Vplyvy na životné prostredie** |      Pozitívne |      Žiadne |    Negatívne |
| **Vplyvy na informatizáciu** |      Pozitívne |      Žiadne |    Negatívne |
| **Vplyvy na služby pre občana z toho**     vplyvy služieb verejnej správy na občana     vplyvy na procesy služieb vo verejnej     správe |      Pozitívne |      Žiadne |    Negatívne |
|      Pozitívne |      Žiadne |    Negatívne |

|  |
| --- |
| **10.  Poznámky** |
| Návrh má za cieľ znížiť ročné náklady na podporu elektriny, čo sa prejaví vo výške regulovanej položky elektriny, a to v tarife za prevádzkovanie systému (TPS). Vzhľadom na výšku spotreby elektriny v domácnosti je tento vplyv zanedbateľný (v ročnej úspore maximálne 10 eur). |
| **11.  Kontakt na spracovateľa** |
| Ing. Juraj Novák, sekcia energetiky, Ministerstvo hospodárstva Slovenskej republiky  e-mail: [novak@mhsr.sk](mailto:novak@mhsr.sk) |
| **12.  Zdroje** |
|  |
| **13.  Stanovisko Komisie pre posudzovanie vybraných vplyvov z PPK** |
|  |

|  |
| --- |
| **Analýza vplyvov na podnikateľské prostredie**  **(vrátane testu MSP)** |
| **Materiál bude mať vplyv s ohľadom na veľkostnú kategóriu podnikov:** |
| |  |  | | --- | --- | | ☐ | **iba na MSP (0 - 249 zamestnancov)** | | ☐ | **iba na veľké podniky (250 a viac zamestnancov)** | | ☒ | **na všetky kategórie podnikov** | |
| **3.1 Dotknuté podnikateľské subjekty**  - **z toho MSP** |
| *Uveďte, aké podnikateľské subjekty budú predkladaným návrhom ovplyvnené.*  *Aký je ich počet?* |
| Dotknuté sú všetky podnikateľské subjekty, ktoré spotrebúvajú elektrinu.  Návrh má pozitívny vplyv na existujúcich výrobcov elektriny z OZE v počte 2 769 uplatňujúcich si doplatok, ktorí budú mať možnosť si zvoliť dlhšiu dobu podpory. Ide v prevažnej miere o MSP. |
| **3.2 Vyhodnotenie konzultácií**  - **z toho MSP** |
| *Uveďte, akou formou (verejné alebo cielené konzultácie a prečo) a s kým bol návrh konzultovaný.*  *Ako dlho trvali konzultácie?*  *Uveďte hlavné body konzultácií a výsledky konzultácií.* |
| Konzultácie formou online a osobných stretnutí boli vykonané v koordinácii s ÚRSO. Prebiehali od novembra 2020 so sektorovými asociáciami (SAPI, AZZZ, RÚZ, SOPK, Klub 500, APZ, AMVE, AVES, Slovenská bioplynová asociácia, SZVT). |
| **3.3 Náklady regulácie**  - **z toho MSP** |
| ***3.3.1 Priame finančné náklady***  *Dochádza k zvýšeniu/zníženiu priamych finančných nákladov (poplatky, odvody, dane clá...)? Ak áno, popíšte a vyčíslite ich. Uveďte tiež spôsob ich výpočtu.* |
| K zvýšeniu priamych finančných nákladov nedochádza. |
| ***3.3.2 Nepriame finančné náklady***  *Vyžaduje si predkladaný návrh dodatočné náklady na nákup tovarov alebo služieb? Zvyšuje predkladaný návrh náklady súvisiace so zamestnávaním? Ak áno, popíšte a vyčíslite ich. Uveďte tiež spôsob ich výpočtu.* |
| Predkladaný návrh nevyžaduje dodatočné náklady. |
| ***3.3.3 Administratívne náklady***  *Dochádza k zavedeniu nových informačných povinností alebo odstráneniu, príp. úprave existujúcich informačných povinností? (napr. zmena požadovaných dát, zmena frekvencie reportovania, zmena formy predkladania a pod.) Ak áno, popíšte a vyčíslite administratívne náklady. Uveďte tiež spôsob ich výpočtu.* |
| Návrh nezavádza nové administratívne povinnosti. |
| ***3.3.4 Súhrnná tabuľka nákladov regulácie***   |  |  |  | | --- | --- | --- | |  | *Náklady na 1 podnikateľa* | *Náklady na celé podnikateľské prostredie* | | *Priame finančné náklady* | *0* | *0* | | *Nepriame finančné náklady* | *0* | *0* | | *Administratívne náklady* | *0 eur* | *0 eur* | | ***Celkové náklady regulácie*** | ***0 eur*** | ***0 eur*** | |
| **3.4 Konkurencieschopnosť a správanie sa podnikov na trhu**  - **z toho MSP** |
| *Dochádza k vytvoreniu bariér pre vstup na trh pre nových dodávateľov alebo poskytovateľov služieb? Bude mať navrhovaná zmena za následok prísnejšiu reguláciu správania sa niektorých podnikov? Bude sa s niektorými podnikmi alebo produktmi zaobchádzať v porovnateľnej situácii rôzne (špeciálne režimy pre mikro, malé a stredné podniky tzv. MSP)? Ak áno, popíšte.*  *Aký vplyv bude mať navrhovaná zmena na obchodné bariéry? Bude mať vplyv na vyvolanie cezhraničných investícií (príliv /odliv zahraničných investícií resp. uplatnenie slovenských podnikov na zahraničných trhoch)? Ak áno, popíšte.*  *Ako ovplyvní cenu alebo dostupnosť základných zdrojov (suroviny, mechanizmy, pracovná sila, energie atď.)?*  *Ovplyvňuje prístup k financiám? Ak áno, ako?* |
| Návrh bude mať pozitívny vplyv na koncovú cenu elektriny, a to jej znížením z dôvodu zníženia TPS na obdobie najbližších 5 rokov. Vzhľadom na to, že ide o rozloženie nákladov na podporu na dlhšie časové obdobie, návrh má približne obdobný negatívny finančný dosah v cene elektriny v období rokov 2026 - 2030. V nákladoch na predĺženú podporu je zohľadnený aj časový faktor peňazí a  ekonomicky oprávnené náklady na nutné opravy a úpravy súvisiace s predĺžením prevádzkyschopnosti zariadenia. Z pohľadu počtu zariadení s nárokom na podporu doplatkom podľa typu výroby tvoria najpočetnejšiu skupinu výrobcovia zo slnečnej energie. Na základe údajov, ktoré MH SR poskytol Úrad pre reguláciu sieťových odvetví (ÚRSO) a pri predpoklade, že do predĺženia podpory by boli zapojení všetci výrobcovia zo slnečnej energie s inštalovaným výkonom 0,1 MW a viac, je očakávaný predpoklad ročného zníženia nákladov na podporu elektriny o 0,077 mld. eur počas najbližších 5 rokov a následne je počas piatich rokov predpoklad ročného zvýšenia nákladov o 0,118 mld. eur. Ide o kvalifikovaný odhad. Pri modelovaní nákladov ÚRSO vychádzal z predpokladanej ceny elektriny 45 eur/MWh. V nákladoch v období rokov 2026 - 2030 nie sú zohľadnené ročné náklady na podporu nových zdrojov s inštalovaným výkonom do 500 MW, ktoré by nahradili zdroje s ukončenou dobou podpory, a ktorých výška nákladov na podporu sa odhaduje na 20 mil. eur/rok. |
| **3.5 Inovácie**  - **z toho MSP** |
| *Uveďte, ako podporuje navrhovaná zmena inovácie.*  *Zjednodušuje uvedenie alebo rozšírenie nových výrobných metód, technológií a výrobkov na trh?*  *Uveďte, ako vplýva navrhovaná zmena na jednotlivé práva duševného vlastníctva (napr. patenty, ochranné známky, autorské práva, vlastníctvo know-how).*  *Podporuje vyššiu efektivitu výroby/využívania zdrojov? Ak áno, ako?*  *Vytvorí zmena nové pracovné miesta pre zamestnancov výskumu a vývoja v SR?* |
|  |